tomron87/hebrew-wikipedia-sentences-corpus huggingface dataset:
1- שעתוק לאחור – הפיכת RNA ל-DNA משלים – cDNA בעזרת האנזים רוורס טרנסקריפטאז המופק מנגיף ממשפחת רטרו וירוסים כגון M-MLV האנזים משמש את הווירוס בהפיכת גנום ה-RNA הנגיפי ל-DNA כחלק ממחזור החיים של הנגיף.
פריימר זה נקשר ל-mRNA באתר הפוליאדנילציה.
כאשר מקטע ה-RNA אינו מקודד לחלבון ולכן אינו מכיל אתר פוליאדנילציה כמו ב-small RNA, או tRNA יש להשתמש בפרימרים אקראיים.
בסיום השלב יש לחמם את תערובת הריאקציה ל-95 מעלות כדי לפרק את הקשר בין ה-DNA ל-RNA.
2- PCR – לאחר יצירת cDNA ניתן להשתמש בו כתבנית -PCR כמו כל DNA.
ריאקצית PCR מכילה: אנזים Taq polymerase או אנזים DNA פולימראז תרמופילי אחר, נוקליאוטידים, שני פרימרים, cDNA ובופר מתאים.
הריאקציה מורכבת ממספר מחזורים – בדרך כלל 20–40 בני שלושה שלבים כל אחד: דנטורציה (בטמפרטורה 95 מעלות), אנילינג (בטמפרטורה 55–65 מעלות בדרך כלל) ופולימריזציה (טמפרטורה של 72 מעלות).
RTSP (ראשי תיבות של Real Time Streaming Protocol) ובעברית- "פרוטוקול הזרמת מדיה (או, למעשה, שידור, או כל סיטואציה בה מועבר מידע למשתמש)- בזמן אמת" הוא פרוטוקול בקרת רשת למערכות תקשורת ובידור המספק בקרה לשרתי מדיה זורמת.
הפרוטוקול משמש להקמה ובקרת הקשר בין נקודות הקצה.
לקוחות שרתי מדיה שולחים פקודות דמויות וידאו, כמו "הפעל" (Play) ו"השהה" (Pause), לתפעול בזמן אמת של צפייה בקובצי מדיה מהשרת.
שידור הנתונים הזורמים עצמו אינו בפרוטוקול RTSP.
רוב שרתי ה-RTSP משתמשים בפרוטוקול RTP (Real-time Transport Protocol) להעברת מדיה זורמת.
הפרוטוקול דומה לפרוטוקול HTTP, ומוסיף גם בקשות נוספות.
ההבדל המשמעותי בין הפרוטוקולים קשור לאופן פעולתם.
פרוטוקול HTTP הוא "חסר מצב" ופרוטוקול RTSP הוא "בעל מצב".
נעשה שימוש במזהה חיבור למעקב אחר חיבורים בעת הצורך.
ולכן חיבורי TCP קבועים אינם נדרשים.
הודעות RTSP נשלחות מהלקוח לשרת, ורק במקרים חריגים נשלחות הודעות בכיוון ההפוך.
להלן מוצגות בקשות RSTP בסיסיות.
שכבת תעבורת ברירת המחדל עובדת בפורט מספר 554.
בקשת DESCRIBE כוללת URL של RTSP שמתחיל ב־, וסוג המידע החוזר הנתמך.
פורט ברירת המחדל עבור פרוטוקול RTSP הוא 554 גם עבור תעבורת UDP וגם עבור תעבורת TCP.
תשובה זו כוללת את תיאור התצוגה, בדרך כלל במבנה SDP (Session Description Protocol).
תיאור התצוגה מציג את רשימת בקרי המדיה הזורמת בצירוף URL.
במקרה טיפוסי, ישנו זרם מדיה אחד עבור קול ונוסף עבור וידאו.
בקשת SETUP מפרטת איך זרם מדיה בודד צריך לעבור.
בקשה זו חייבת להישלח לפני שליחת בקשת PLAY.
הבקשה מכילה את URL זרם המדיה ומפרט תעבורה.
המפרט בדרך כלל כולל פורט מקומי לקבלת נתוני RTP (קול ווידאו), ונתוני RTSP נוספים.
השרת משיב בדרך כלל באישור לפרמטרים שנבחרו, והשלמת החלקים החסרים, כמו פורטים בשרת.
בקשת PLAY תגרום לזרם מדיה אחד או יותר לפעול.
בקשות הפעלה יכולות להיערם על ידי שליחת בקשות PLAY רבות.
ה-URL יכול להיות ה-URL המצורף (להפעלת כל זרמי המדיה), או URL זרם מדיה בודד (להפעלת רק זרם המדיה).
אם טווח אינו נשלח, הזרם מופעל מההתחלה ועד הסוף, או, אם הזרם מופסק, הוא חוזר מנקודת ההפסקה.
בקשת PAUSE מפסיקה באופן זמני זרם מדיה אחד או יותר, כך שמאוחר יותר בקשת PLAY ממשיכה את הזרם מהנקודה בה הופסק.
הבקשה מכילה URL זרם מדיה מצורף.
מיקום ההפסקה יכול להיות מוגדר בטווח הפרמטרים.
בקשת ה-RECORD משמשת לשליחת הזרם אל השרת לאחסון.
בקשת TEARDOWN משמשת לסיום החיבור.
הבקשה מפסיקה את כל זרמי המדיה ומשחררת את כל החיבורים הפתוחים מול השרת.
QuickTime Streaming Server: שרת הזרמה קוד סגור של חברת אפל המותקן על שרתי Mac OS X.
Darwin Streaming Server: גרסת קוד פתוח של שרת הזרמה Quicktime המתוחזקת על ידי חברת אפל.
Pvserver: רשמית נקרא שרת הזרמה PacketVideo, מוצר של חברת אלקטל-לוסנט.
Helix DNA Server: שרת הזרמה של חברת "ריל נטוורקס".
מגיע בשתי גרסאות, האחת קוד פתוח והשנייה קוד סגור.
Live555: שרת ולקוח קוד פתוח C++ אשר נמצא בשימוש רחב בתוכנות "מפעיל מדיה VLC" ו-mplayer.
VideoLAN: מפעיל מדיה קוד פתוח ושרת הזרמה.
Windows Media Services: שרת הזרמה של חברת מיקרוסופט המצורף לשרת חלונות.
VX30: שרת וידאו זורם ולקוח Java מובנה.
שרת הזרמה קסנון: שרת הזרמה לטלפונים סלולריים של חברת "וידיאייטור טכנולוגיות".
RtpRtspStack: שרת הזרמה אשר תוכנן לרוחב פס נמוך וביצועי יישום גבוהים.
RTA Type 1 (המכונה גם Distal RTA) היא הפרעה כלייתית, השייכת לקבוצת ההפרעות הקרויות חמצת אבובית הכליה.
הפרעה זו מתרחשת באבובית המרוחקת בכליה, ומאופיינת בחוסר יכולת להחמיץ את השתן כתוצאה ממספר סיבות.
מאחר שהשתן לא חומצי, רמת החומציות בדם עולה, ויש תת-אשלגן בדם מסיבות שיתוארו להלן.
אבחנה תיעשה על ידי בדיקת רמת החומציות של השתן בנוכחות רמת חומציות גבוהה בדם, והטיפול יהיה מתן ביקרבונט (לטיפול בחמצת) ואשלגן.
חמצת אבובית הכליה מסוג 1, או RTA type 1 (או dRTA), מתרחשת באבובית המרוחקת, והיא תוארה ראשונה.
חמצת זו מאופיינת בכשל של הפרשת חומצה על ידי תאי אלפא של האבובית המאספקת בנפרון הדיסטלי.
כישלון זה נובע מכמה סיבות, והוא מוביל לחוסר יכולת בהחמצת השתן מתחת לרמה של 5.3 ph- כתוצאה מכך חומציות הדם עולה - אצידמיה.
היווצרות אבנים בשתן (מיוחס ליתר סידן בשתן – היפרקלציאוריה, וריכוז נמוך של ציטרט בשתן)
נפרוקלצינוזיס – הצטברות אבני סידן בכליה
דה-מינרליזציה של העצם (גורם לרככת בילדים ולאוסטאומלציה במבוגרים).
לפעמים החולה אינו מציג תמונה אצידמית (של יתר חומצה בדם), למרות כישלון תפקודם של תאי אלפא – intercalated cells.
האבחון (דיאגנוזה) של dRTA נעשה על ידי בחינת רמת החומציות של השתן (מעל 5.3) בנוכחות רמת חומציות גבוהה בדם (ביקרבונט שהוא 20 מילי'/ליטר או פחות).
במקרים שיש incomplete dRTA חוסר היכולת להחמיץ את השתן נבדק על ידי מתן חומצה (אמוניום כלוריד) בקפסולות, אוראלית.
הסימפטומים של dRTA הם וריאביליים ונעים בין חולה שאינו תסמיני כלל (א-סימפטומטי, אינו מתלונן על בעיה מיוחדת) לבין המטוריה ורככת, לרבות חשש לאי ספיקת כליות ואף מוות.
מחלות אוטואימוניות – באופן קלאסי, תסמונת שגרן (Sjogren syndrome), אולם גם זאבת, מחלת פרקים שגרונתית, ואף היפר-גמא-גלובולינמיה.
היפוקלמיה תהיה חמורה במצבים אלו
תורשה: למשל, מוטציה בטרנספורטר באזו-לטרלי לביקרבונט ל-intercalated cell (המועבר באופן אוטוזומלי דומיננטי או רצסיבי), או למשל מוטציה בתתי יחידות של משאבת מימן אפיקלית, המועברת בצורה אוטוזומלית רצסיבית, והיכולה להיות מקושרת לחירשות
נפרוקלצינוזיס – כתוצאה מהצטברות של סידן אשר גורמת לנזק של ה-collecting duct
חסימה כרונית של מערכת הובלת השתן.
הטיפול כולל תיקון של האצידמיה על ידי מתן סודיום ביקרבונט או סודיום ציטרט.
לטיפול בהיפוקלמיה, היווצרות האבנים ונפרוקלצינוזיס- ניתן לטפל על ידי מתן טבליות של פוטסיום-ציטרט.
RTA type 2 הוא סוג של חמצת אבובית הכליה, המתרחש באבובית המקורבת (הפרוקסימלית, נקרא גם pRTA), כאשר הפגם הוא בריאבסורפציה של ביקרבונט (ספיגה מחדש של ביקרבונט) בגוף.
כתוצאה מכך יש דליפה (leaking) של ביקרבונט לשתן, ויש מעט ביקרבונט בדם- ולכן נוצרת אצידמיה (יתר חומציות של הדם).
שלא בדומה ל- RTA type 1, תאי הביניים של האבובית המרוחקת (intercalated cells) מתפקדים באופן נורמלי, ולכן האצידמיה היא פחות חמורה מאשר ב- RTA type 1, והשתן יכול להיות חומצי מתחת ל- ph של 5.5.
לרוב, RTA type 2 אינו מהווה פגם יחיד אלא מקושר למספר פגמים - כמו בתסמונת פנקוני, המאופיינת בפוספטוריה, גליקוזוריה, ופתולוגיות נוספות כגון פרוטאינוריה.
הסיבות להיווצרות RTA type 2:
מחלת אגירת גליקוגן (סוג 1)
טוקסינים, כגון HAART, ifosfamode, עופרת וקדמיום
הטיפול נשען על מתן ביקרבונט- ואולם, יש לתת כמויות גדולות של ביקרבונט כדי להתגבר על ה"בזבוז" בשתן.
Rich Text Format (פורמט טקסט עשיר), או בקצרה RTF, הוא פורמט של קובץ מסמך חוצה פלטפורמות, שפותח על ידי חברת מיקרוסופט בשנת 1987. רוב מעבדי התמלילים המודרניים מסוגלים לקרוא ולשמור מסמכים בפורמט RTF.
ריצ'רד ברודי, צ'ארלס סימוני ודייוויד לאוברט, חברי צוות הפיתוח של Microsoft Word, פיתחו את הפורמט באמצע שנות השמונים, עבור מעבד התמלילים Word 3.00, שהיה אז בשימוש במחשבי Mac.
פורמט RTF משמש בעיקר להעברת קובצי טקסט מעוצבים, ממחשב למחשב, בפורמט חוצה פלטפורמות.
משמעות הדבר שבכל מחשב ייראה המסמך בצורה אחידה וזהה (אם מותקנים במחשב הגופנים שבהם נעשה שימוש במסמך).
בניגוד לפורמט DOC של Word, פורמט RTF אינו יכול להכיל קוד תוכנה של Visual Basic.
חיסרון זה מהווה גם יתרון, למשל, ודאות שהמסמך לא יגיע עם וירוסים.
להלן דוגמת קוד של RTF:
קוד זה יוצג על ידי עורך RTF בצורה הבאה:
סוגריים מסולסלים {} מגדירים קבוצה, וקבוצות יכולות להיות מקוננות.
לוכסן שמאלי (\) תו בקרה.
קובץ RTF תקין הוא קבוצה המתחילה ב\rtf.
RStudio היא סביבת פיתוח משולבת (IDE) חופשית לשפת R, שפת תוכנה לסטטיסטיקה חישובית וגרפית.
RStudio קיים בשתי גרסאות: RStudio Desktop כתוכנה מקומית למחשב אישי ו־RStudio Server על שרת לינוקס מרוחק אליו ניגשים דרך גלישה בדפדפן.
RStudio נכתב בשפת C++ משתמש בתשתית Qt לממשק משתמש הגרפי.
עבודה על RStudio החלה באזור דצמבר 2010, וגרסת הביטא הפומבית יצאה בפברואר 2011.
RTI (ראשי תיבות של: Run-Time Infrastructure) היא תווכה בתחום ההדמיה הממוחשבת אשר נדרשת כאשר מממשים ארכיטקטורת HLA (High Level Architecture).
RTI היא המרכיב המרכזי והחשוב ב HLA.
הוא מאפשר לקבוצה של שירותים ממוחשבים אשר נדרשים לתמוך בפדרציות (federates) כדי לאפשר להן לתאם פעילות והעברת מידע ביניהן בזמן ריצה.
במובן אחר, RTI היא המימוש של ממשק ה-HLA אך אינה חלק מהגדרות הממשק עצמו.
מימושים מודרניים של HLA תואמים את הסטנדרטים IEEE 1516 ו\או HLA 1.3. מפרטים אלו אינם מכילים פרוטוקולי רשת עבור RTI.
המימוש בעצמו "מחליט" על המפרט אותו הוא מגדיר.
עקב כך תאימות בין גרסאות אינה מובנת מאליה אלא אם כן מצוינת בפירוש תמיכה עם מוצרים אחרים או גרסאות אחרות של המוצר.
RTI יכולה לפעול בסביבות רשת מגוונות, כולל רשת תקשורת מקומית (LAN) ורשת אזורית (WAN), ובכך מאפשרת גמישות בהטמעה ובשימוש.
בנוסף, מימושים מסוימים של RTI כוללים כלים לתמיכה בניפוי באגים וניטור, המסייעים למפתחים לזהות ולפתור בעיות בזמן אמת.
חברות וארגונים המשתמשים ב-HLA וב-RTI נהנים מיכולת אינטגרציה מתקדמת, המאפשרת שילוב חלק של מערכות ותוכנות ממקורות שונים לפעולה משולבת ויעילה.
RW בקפאוס (RW Cephei) הוא היפר-ענק כתום אשר נמצא במרחק של כ-11,400 שנות אור בקבוצת הכוכבים קפאוס.
עם רדיוס של 1,535 רדיוסי שמש (גדול מרדיוס מסלולו של צדק), RW בקפאוס הוא אחד מהכוכבים הגדולים אשר ידועים לאנושות.
RW בקפאוס הוא משתנה סדיר למחצה ובמהלך 50-70 השנים האחרונות שינה RW בקפאוס את סיווגו הספקטרלי מהיפר-ענק צהוב מסוג G8 לעל-ענק אדום מסוג M0. כיום הטמפרטורה שלו נמצאת בין שני הסיווגים והוא מסווג כהיפר-ענק כתום מסוג ספקטרלי K2 0-Ia.
המרחק ל-RW בקפאוס הוערך על בסיס הבהירות הנראית והתכונות הספקטרוסקופיות שלו ומשערים שהוא חלק מחבורת הכוכבים קפאוס OB1.
RT בשדרית (RT Carinae) הוא כוכב על-ענק אדום משתנה לא סדיר איטי הנמצא במרחק של כ-1,400 שנות אור ממערכת השמש בערפילית קארינה שבקבוצת הכוכבים שדרית.
ל-RT בשדרית בהירות נראית מדרגה 8.55 ווסיווג ספקטרלי של M2I.
טמפרטורת פני הכוכב היא 3,625 קלווין ורדיוסו כ-1,090 רדיוסי שמש.
עוצמת ההארה של RT בשדרית מוערכת כגדולה פי 180,000 - 220,000 מעוצמת ההארה של השמש.
הכוכב נמצא סמוך לצביר הפתוח Trumpler 15 אך אינו חלק ממנו.
ככל הנראה הכוכב מוקף בענני אבק או בחומר שנפלט ממנו.
RTVA (נקראת גם Ràdio i Televisió d'Andorra, מילולית: רדיו וטלוויזיה באנדורה) היא רשת השידור הציבורית של אנדורה.
הרשת מפעילה ערוץ טלוויזיה ותחנת רדיו ושידוריה מתנהלים בקטלאנית.
שירות השידור הציבורי בנסיכות החל ב-26 באוקטובר 1989, לאחר שהוחלט להקים ארגון שידור ארצי.
עקב ההחלטה הוקם OTRA, שהיה אחראי על השידורים הן ברדיו והן בטלוויזיה.
ב-1995 החל לשדר ערוץ הטלוויזיה הראשון באנדורה.
כל התוכן של RNA ו-ATV (גופי השידור האנדוריים) הופק בידי חברות עצמאיות עד שנת 1997 כאשר OTRA החל להפיק את כל התוכן שלו בכוחות עצמו.
ב-13 באפריל 2000 הוחלף גוף השידור ב-RTVA .RTVA השתלטו על השידורים גם בטלוויזיה וגם ברדיו.
הארגון היה חבר פעיל באיגוד השידור האירופי (EBU) מאז 2002 ולקח חלק בתחרויות האירוויזיון בשנים 2002-2004. בשנת 2012 פרשה RTVA מהאיחוד מסיבות כלכליות.
ארגון השידור צריך להתחרות בתחנות רדיו וטלוויזיה צרפתיות וספרדיות, שמהוות תחרות של ממש, שעשויות להפוך בקלות למובילות במדינה הקטנה.
ATV משדר מגוון רחב של תוכניות, כולל ספורט, מוזיקה, סרטים ותוכניות מגזין כמו גם תוכניות לילדים.
תוכנית הדגל - החדשות - ATV Notices משודרת שלוש פעמים במהלך היום, עם מבזקים ב-13.45, 21.00 ובסמוך לסגירת השידורים.
כמו כן משדר הערוץ גם שידור חי מהפרלמנט באנדורה.
לרוב משדר ATV בין השעות 7.30 בבוקר ועד 23.45 בערב.
לאחר סיום השידורים מוצגות שקופיות המציגות מידע על יום השידורים הבא.
תחנת הרדיו הלאומית של אנדורה משדרת בעיקר מוזיקה, למרות שגם משודרים מבזקים אחת לשעה.
התחנה משדרת 24 שעות ביממה, 7 ימים בשבוע.
ATV ו-RNA משודרים בחינם באינטרנט באתר RTVA.
לעיתים שידורי ATV מוחלפים בתבנית בדיקה בשל מגבלות זכויות יוצרים על כמה מהתוכניות.
RNA - תחנת הרדיו הלאומית של אנדורה
ATV - ערוץ הטלוויזיה הלאומי של אנדורה
הארגון ממומן ב-100% מתקציב ממשלת אנדורה.
RTVi הוא ערוץ טלוויזיה עצמאי ברוסית, המשודר מארצות הברית אם כי נקלט דרך הלוויין גם במדינות אחרות, לרבות רוסיה וישראל.
על פי הערכות, כ-25 מיליון איש צופים בערוץ.
הערוץ הוקם על ידי קבוצת מדיה מוסט, שבבעלות ולדימיר גוסינסקי ולאחר נובמבר 2002 הפך לערוץ עצמאי.
RTL 7 הוא הערוץ השלישי של קבוצת RTL בהולנד, והושק ב-1 בספטמבר 1995. RTL 7 מוגדר כערוץ לגברים ומשודרים בו סרטי פעולה, ריאליטי, כדורגל, ספורט מוטורי ותוכניות אירוח בנושא ספורט.
בעבר בשעות היום שידר ערוץ RTL Z שהוא ערוץ עסקי ופיננסי, עד ש-RTL Z קיבל רישיון שידור ב-7 בספטמבר 2015.
הערוץ משודר באופן רשמי תחת רישיון של לוקסמבורג, וכך הוא נמנע מהפיקוח הנוקשה של הרשויות ההולנדיות בעוד בלוקסמבורג הפיקוח פחות קפדני.
הערוץ החל לשדר ב-1995 תחת המותג "ורוניקה" והיה מיזם משותף של RTL 5, RTL 4 ו-Veronica Association.
בשנה הראשונה הערוץ שידר הרבה סדרות טלוויזיה אמריקאיות, ובהן בוורלי הילס 90210, מלרוז פלייס, משמר המפרץ ואחרות.
בסוף השנה הראשונה הוריד הערוץ את כל התוכניות הקשורות לחדשות ומיצב את עצמו כערוץ בוגר-צעיר עם תוכניות בעלות אופי פרובוקטיבי.
בשנים שלאחר מכן היה הערוץ חלוץ בתחום הטלוויזיה על ידי הצגת מגוון רחב של תוכניות, והיה הערוץ שהשיק בשנת 1999 את תוכנית הריאליטי המצליחה האח הגדול.
בשנת 2000 הודיע ארגון ורוניקה כי יפרוש מהמיזם המשותף כיוון ורצה להקים ערוץ טלוויזיה עצמאי.
לבסוף בשנת 2003 חתם הארגון על עסקה עם SBS.
RTL נאלצו לשנות את שם הערוץ.
בתחילה הוצע השם ME אך חברת אופנה בהולנד התלוננה על הדמיון בין שם הערוץ לשמה.
לבסוף מותג הערוץ מחדש תחת השם יורין ב-2 באפריל 2001.
כאשר איל המדיה ההולנדי וממציא "האח הגדול" ג'ון דה מול ייסד את חברת ההפקה טלפה, והחל ליצור קשרים עם מנחי טלוויזיה הולנדיים פופולריים רבים, בקבוצת RTL התעורר הצורך לארגן מחדש את ערוצי הטלוויזיה שלה, ומלבד התחדשות פיזית, השתנו ערוצים RTL 4, RTL 5 ו-Yorin.
כדי להדגיש את הקשר בין שלושת הערוצים, הוחלף השם Yorin על ידי RTL 7 ב-12 באוגוסט 2005. מבחינת תוכן, כל התוכניות של Yorin הועברו ל-RTL 5 ובוצעו מעברים שונים בין תוכניות טלוויזיה של הקבוצה.
המספר 7 נבחר (במקום 6, שיותר הגיוני כיוון שיוצר רצף בין ערוצים 4,5,6) כיוון שבאותה תקופה בה הערוץ המקורי, ורוניקה נוסד, הערוצים המסחריים SBS 6 ו-TMF עלו לאוויר.
ב-15 באוקטובר 2009 החלו ערוצים RTL 7 ו-RTL 8 לשדר בהפרדה גבוהה.
RTL 7 משדר תוכניות רבות בנושא ספורט, כגון כדורגל, ספורט מוטורי ועוד, אם כי סיקור ספורט מוטורי מהווה עיקר שידורי הספורט של הערוץ, כשזה כולל שידור חי של טורניר פורמולה 1 ואת מוטו GP.
הערוץ הציע בעבר שירות טלטקסט, עד שהופסקה פעילותו ב-1 באפריל 2017.
RTL 8 הוא ערוץ הטלוויזיה הרביעי של קבוצת RTL בהולנד מאז החל בשידוריו ב-18 באוגוסט 2007, כאשר החליף את Tien או בשמה הנפוץ יותר Talpa.
קהל היעד העיקרי של הערוץ הוא נשים ועקב כך הוא משדר אופרות סבון, תוכניות אירוח, סרטים ושידורים חוזרים מהערוצים האחרים של RTL.
בשעות הבוקר המאוחרות ובשעות אחר הצוהריים המאוחרות, ערוץ הילדים של קבוצת RTL, ערוץ RTL Telekids משדר בערוץ.
יחד עם כל הערוצים האחרים של RTL, גם ערוץ RTL 8 משודר מלוקסמבורג עם רישיון שידורים של המדינה.
זאת בשל העובדה כי ערוצים בעלי רישיון שידורים מלוקסמבורג נהנים מתנאים מקלים יותר לעומת ערוצים מקבילים המשודרים מהולנד, כיוון שללוקסמבורג אין רשות המסדירה את השידורים ממנה.
הערוץ התחיל לשדר תחת השם Talpa, ומאוחר יותר שינה את שמו ל-Tien, לאחר שהושק על ידי איש הטלוויזיה ההולנדי ג'ון דה-מול (ממציא פורמט "האח הגדול" ו"The Voice").
בשנת 2007 כל נכסי המדיה של דה-מול מוזגו יחד עם קבוצת RTL הולנד.
בתמורה לכך קיבל דה-מול נתח של 26.3% מהקבוצה.
ב-18 באוגוסט 2007 ערוץ Tien חדל מלהתקיים ו-RTL 8 השתלט על הערוץ.
ב-15 באוקטובר 2009 החלה קבוצת RTL הולנד בשידורי ניסיון של ערוצים RTL 7 ו-RTL 8 בהפרדה גבוהה.
בעבר הציע ערוץ RTL 8 שירות טלטקסט, שירות אשר נעצרה פעילותו ב-1 באפריל 2017. עם זאת דפים 888/889 עדיין זמינים.
RTL 4 הוא ערוץ הטלוויזיה המסחרי הגדול ביותר בהולנד.
זהו הערוץ הפופולרי ביותר במדינה, בייחוד בקרב בני 20-49. הערוץ משדר תוכניות בידור שונות, דרמות, תוכניות אירוח, חדשות ותוכניות כישרונות.
לתחנה יש כמה ערוצים מקבילים נוספים בהולנד הנמצאים בבעלות קבוצת RTL, והם ערוצים RTL 7, RTL 8 ו-RTL 5
הערוץ משודר מלוקסמבורג להולנד, תחת רישיון שידורים של לוקסמבורג וכך נמנע הערוץ מפיקוח נרחב יותר של רשויות התקשורת ההולנדיות לעומת הפיקוח של לוקסמבורג שהוא רופף יותר.
הערוץ הושק במקור ב-2 באוקטובר 1989 בשם RTL Véronique לפני מיתוג מחדש בשם RTL 4 (לאחר שמספרים 1,2,3 היו כבר בשימוש על ידי השידור הציבורי ההולנדי).
הערוץ היה המשדר הפרטי הראשון בהולנד, על אף שהוא משדר מלוקסמבורג.
זאת למרות שאישור לשידורים פרטיים בהולנד אושרו רק בשנת 1992.
RTL 4 שידר את אופרת הסבון הראשונה והארוכה ביותר בתולדות הולנד, זמנים טובים, זמנים קשים מאז 1 באוקטובר 1990.
בין התוכניות ששידר הערוץ ניתן למנות את אקס פקטור, איידול, רוקדים עם כוכבים ורוקדים על הקרח והולנד גוט טאלנט.
ממאי 1991 עד ספטמבר 2006 היו לערוץ כמה תחנות רדיו נלוות, כגון תחנות הרדיו RTL 4, רדיו RTL רוק, RTL שמח ו-RTL FM.
RTL 5 הוא ערוץ טלוויזיה הולנדי הנמצא בבעלות קבוצת RTL, והוא ערוץ הטלוויזיה השני של הקבוצה בהולנד.
הערוץ עלה לאוויר ב-2 באוקטובר 1993. הערוץ משדר בעיקר סרטים אמריקניים אך גם תוכניות מציאות, קומדיות, תוכניות טיולים והפקות מקומיות הכוללות את "Expedition Robinson" (המקור לתוכנית הריאליטי הישרדות) ותוכניות נוספות.
התוכניות המשודרות בערוץ מתמקדות בעיקר בגברים.
באופן רשמי, RTL 5 - יחד עם RTL 7, RTL 4 ו-RTL 8 - משודרים מלוקסמבורג על מנת לעקוף את הפיקוח ההדוק של הרשויות ההולנדיות על ערוצי טלוויזיה לעומת לוקסמבורג.
RTL 5 החל את דרכו תחת השם RTL V ב-2 באוקטובר 1993 והוא שודר באמצעות הלוויין אסטרה 1C.
שנה לאחר מכן שינה הערוץ את שמו והוריד את הספרה הרומית V והחליף אותה בספרה 5. ב-1995 ערוץ Veronica TV החל לשדר והקים מיזם משותף לשלושת ערוצי הטלוויזיה המובילים בהולנד שנקרא HMG (הולנד מדיה גרופ), שעלול היה לפגוע בתחרות בשוק הטלוויזיה ההולנדי.
על כן, תחת לחץ רשויות התקשורת, הערוץ הפך לערוץ חדשות.
ב-2001 שונו המגבלות שהושתו על הערוץ בעקבות השקת ערוצי טלוויזיה חדשים בהולנד.
כמו כן, באותה שנה החל הערוץ לשדר רצף תוכניות עסקים וכלכלה תחת השם RTL Z במהלך היום.
ב-12 באוגוסט 2005 עברו תוכניות הכלכלה לערוץ RTL 7. בנוסף בשנה זו הערוץ החל לשדר במשך 24 שעות ביממה.
RTL Z הוא ערוץ עסקים וכלכלה המשודר בהולנד בבעלות קבוצת הטלוויזיה RTL.
RTL Z החל את דרכו ב-6 ביוני 2001 כמיזם משותף של HMG (הולנד מדיה גרופ) והטלוויזיה העסקית הבלגית שמשדרת ערוץ עסקים שנקרא Kanaal Z בבלגיה.
בשנת 2002 השתלטה HMG על המיזם ובמשך כמה שנים שידרה את תוכניות הכלכלה בערוץ RTL 5 ולאחר מכן (מ-12 באוגוסט 2005) ב-RTL 7. ב-7 בספטמבר 2015 השיק המיזם ערוץ טלוויזיה המשדר 24 שעות ביממה.
RTL Z החל את דרכו ב-6 ביוני 2001 ושידר בתחילה בזמן שידור שהוקצה לו בערוץ RTL 5. בשנתו הראשונה הערוץ שיתף פעולה עם הערוץ הבלגי Kanaal Z.
בהתחלה שידר הערוץ רצף שידורי כלכלה בין השעות 9:30 עד 18:00 וכלל שידור בן חצי שעה שעסק בהתפתחויות המסחר ביום הקודם.
כעבור כמה חודשים הורחבו השידורים והם כללו מגזינים כלכליים לאורך היום.
בנובמבר 2004 הורחבו השידורים לשידורי חדשות כלליים של RTL 5. ב-7 בספטמבר 2015 הושק ערוץ כלכלה שנקרא RTL Z והוא משדר 24 שעות ביממה.
בדרך כלל משודרות בערוץ חדשות כלכליות בבאנר בתחתית המסך.
בשנת 2017 קוצרו שידורי החדשות של RTL Z.
כך למשל בעוד שבעבר השידורים כללו מבזקים בני 10 דקות בין השעות 9:00 עד 17:30 בכל שעה עגולה, כיום משודרים מבזקים בני דקות ספורות בשעות 9:00, 10:00, 16:00, 17:00 ו-17:30. בין המבזקים משודרים סרטים דוקומנטריים.
כמו כן, משנה הערוץ את האסטרטגיה שלו ומעביר את עיקרת הפעילות מהטלוויזיה הליניארית לאינטרנט, ומשדר תוכניות בשידור חי, כגון תוכנית סיקור הבורסה.
RTP1 הוא ערוץ טלוויזיה ציבורי פורטוגלי, הראשון שהחל לשדר בפורטוגל, ב-7 במרץ 1957, ומופעל על ידי תאגיד השידור הפורטוגלי.
במשך תקופה קצרה נקרא הערוץ גם "ערוץ 1", כיוון שהוא היה הערוץ היחיד ששידר בפורטוגל כאשר החל לשדר.
בשנת 2002 החל הערוץ לשדר 24 שעות ביממה.
RTP1 משדר מגוון רחב של תוכניות, שכוללות תוכנית אקטואליה, אירוח, ספורט, תוכניות רכש.
כמו כן, בניגוד לערוץ RTP2, ערוץ RTP1 משדר גם פרסומות, אשר יחד עם תקציב קבוע שמתקבל מהממשלה, ממנות את שידורי הערוץ.
RTP1 הוא אחד מערוצי הטלוויזיה הנצפים ביותר בפורטוגל, ונכון לינואר 2021 שיעור הצפייה בערוץ עומדים על 11.4%, מה שממקם אותו במקום השלישי.
בפועל, RTP, תאגיד השידור הפורטוגלי, החל לשדר בדצמבר 1955 בשידורי ניסיון ובדיקה.
ב-7 במרץ 1957 החל RTP1 לשדר בשידורי קבע, בין השעות 21:30 עד 23:00 או 23:30, ובימי ראשון משעה 18:00. בתחילה שידורי הערוץ נקלטו רק באזור קטן מאוד, עד שבאמצע שנות ה-60 הורחבה קליטת שידורי הערוץ לכל רחבי המדינה.
ב-18 באוקטובר 1959, שודרה לראשונה תוכנית החדשות Telejornal, שהפכה לתוכנית הטלוויזיה ששודרה לאורך פרק הזמן הארוך ביותר ועודנה משודרת, נכון לאוגוסט 2018.
עד 25 בדצמבר 1968 RTP1 היה ערוץ הטלוויזיה היחיד ששידר בפורטוגל, עד שערוץ RTP2 החל לשדר.
בשנת 1970 החל הערוץ בשידורים יומיים, בין השעות 12:30-14:30. לפני כן, התוכניות הראשונות של הערוץ שודרו משעה 19:00 עד חצות.
בשנת 1974 שיעור החשיפה לערוץ גדל, הם גדילת מכירת מכשירי הטלוויזיה ברחבי פורטוגל.
ב-16 באוקטובר 1978 שם הערוץ שונה ל-RTP-1 (בתחילה עם מקף).
עם זאת, שידורים קבועים בצבע טרם התקיימו, על אף שכבר באותה עת ברחבי אירופה היו שידורים קבועים בצבע.
רק במרץ 1980 החל הערוץ לשדר בצבע.
באוקטובר 1983 בוטלו שידורי היום, על מנת לחסוך במשאבים.
השידורים צומצמו והערוץ שידר בין השעות 17:00 עד 23:00. השידורים היומיים חודשו ב-1985 כאשר הוחלט לשדר את שידורי היום מפורטו.
לקראת סוף שנות ה-80, RTP עמד בפני אתגרים לא מועטים עם עלייתם הקרובה של ערוצי הטלוויזיה הפרטיים.
כתוצאה מכך, הוחלט לשנות את שם הערוץ ל-RTP 1, לקראת המיתוג מחדש של הערוץ שאירע ב-17 בספטמבר 1990, במקום "ערוץ 1", על מנת לחזק את מעמד הערוץ מול הערוצים החדשים, שעלו לאוויר בשנים 1992–1993, עם עליית ערוצים SIC ו-TVI.
בשנתיים שלאחר עליית הערוצים המסחריים, ב-1994–1995, איבד RTP1 את הבכורה בתהליך איטי, עם התחזקות ערוץ SIC, והערוץ הפך לערוץ השני מבחינת שיעורי הצפייה, עד שעקף אותו גם ערוץ TVI כמה שנים לאחר מכן.
ב-2002 החל הערוץ לשדר במשך 24 שעות ביממה.
הערוץ החל בשידורי ניסיון בפורמט מסך רחב ב-8 ביוני 2012 עם שידור טקס הפתיחה של יורו 2012. ב-14 בינואר 2013 עבר הערוץ באופן רשמי לערוץ המשדר בפורמט זה.
RTP1 HD הוא ערוץ טלוויזיה בחדות גבוהה המשודר בתשלום, ומשדר חלק מהתוכן המשודר בערוץ RTP1.
בקיץ 2008 החל הערוץ בשידוריו, כששידר את אולימפיאדת בייג'ינג.
מלבד זאת, הערוץ לא שידר תוכניות אחרות באותה שנה.
הערוץ גם העביר ב-HD את אולימפיאדת לונדון ב-2012.
בשנת 2009 שידורי הערוץ שבו, עם שידור משחקי ליגת האלופות.
בשנת 2010 שידר הערוץ את גמר ליגת האלופות כמו גם את מונדיאל 2010 של פיפ"א ובאופן בלעדי עבור MEO, אחת ממפעילות הטלוויזיה הרב-ערוצית בפורטוגל, שירות אינטראקטיבי המאפשר לצופה לעקוב אחרי כל שחקן וגם לצפות בסיכום המשחקים.
בנוסף שידר הערוץ סדרת פשע פורטוגלית, שהייתה הסדרה הראשונה בפורטוגל ששודרה ב-HD.
עד 2018 ערוץ RTP1 יעבור לשדר ב-HD מלא, וסביר להניח כי במחצית השנייה של 2017 הצופים ייהנו מאיכות שידור טובה יותר, והחל משנת 2020 כל ערוצי RTP יעברו לשדר ב-HD.
יחד עם המעבר ל-HD, בתאגיד השידור של פורטוגל רוצים לסיים את השימוש בקלטות, כדי לחסוך את עלויות התחזוקה וגם כדי לקדם את שיפור איכות הפצת השידורים בשידור דיגיטלי.
RTP2 (נקרא גם בפורטוגזית "O Segundo" - "ערוץ 2" או "Dois" - לשניים) הוא ערוץ טלוויזיה ציבורי פורטוגלי, המופעל על ידי RTP, תאגיד השידור הפורטוגלי.
RTP2 הוא ערוץ הטלוויזיה השני שהחל לשדר בפורטוגל ב-25 בדצמבר 1968. כיום, הערוץ משודר ללא פרסומות, ומשמש כחלופה לערוץ הראשי של השידור הציבורי בפורטוגל, RTP1.
את ערוץ RTP2 ניתן להקביל לערוץ BBC Two, כיוון ששני הערוצים משדרים תכנים אינטלקטואליים.
RTP2 הוא היחיד מבין מספר ערוצי טלוויזיה פורטוגליים ואירופיים המשדר תוכניות תרבות וחינוך כל הזמן (בדומה לארטה).
RTP2 הוא היחיד בפורטוגל שמשדר ללא הפסקות פרסומות, חסויות או תשדירי שירות.
בשנת 2002 החל הערוץ לשדר במשך 24 שעות ביממה.
במרץ 2017 שיעור הצפייה של הערוץ היה 1.5%.
ערוץ RTP2 החל בשידוריו ב-25 בדצמבר 1968. עם זאת, רק ב-21 בנובמבר 1970 הערוץ החל בשידורים רציפים וקבועים.
ב-21 ביולי 1978 הופסקו שידורי הערוץ בשל שיפוצים, והם התחדשו כמה חודשים מאוחר יותר, ב-16 באוקטובר אותה שנה, כאשר הופרד הערוץ מ-RTP1, לרבות הקמת צוותים ייחודיים והפקת תוכניות מקוריות עבור הערוץ.
שינויים אלו לא שרדו זמן רב, ובראשית שנות ה-80, בשל קיצוצים, אוחדו שני הערוצים בשנית.
בשנת 1990 עבר הערוץ מיתוג מחדש, ושמו שונה ל"ערוץ 2", ובשנת 1992 שונה שמו שוב ל-TV2. הססמה של הערוץ הייתה "טלוויזיה אחרת".
בשנת 1994, לאחר עלייתם של שני ערוצי טלוויזיה פרטיים (SIC ו-TVI) לאוויר, נאלץ TV2 להתמקד בשידור תוכניות לקהלים קטנים יותר, ובוצעו שינויים משמעותיים בלוח השידורים של הערוץ.
שידור משחקי כדורגל ואופרות סבון הופסקו, ובהתאם לכך קהל הצופים של הערוץ קטן.
מאז השינויים שבוצעו, הערוץ משדר תוכניות תרבות, תעודה, אומנות, מדעים וילדים.
בשל כך, RTP2 נחשב כיום לערוץ טלוויזיה ברמה גבוהה יותר לעומת יתר ערוצי הטלוויזיה.
ב-27 באפריל 1996 הוחזר השם הישן של הערוץ, RTP2, תוך הפסקת שידורי הפרסומות.
כמו כן, בנובמבר 1999, הערוץ החל לשדר בשעות מסוימות בפורטוגזית בערוץ יורוניוז.
ב-2002 הערוץ החל לשדר במשך 24 שעות ביממה.
ב-14 במאי 2012, RTP2 הפך לערוץ הטלוויזיה הפורטוגלי הראשון שמשדר בפורמט 16:9.
70X7 - תוכנית שיחה דתית
המופע הדתי - תוכנית שיחה דתית
רחוב האומנויות - מגזין אומנות
מאחורי הקלעים - מגזין קולנוע
ביוספרה - מגזין אקולוגיה וסביבה
RTP3 הוא ערוץ חדשות פורטוגלי, המופעל על ידי תאגיד השידור הפורטוגלי.
הערוץ החל בשידוריו ב-15 באוקטובר 2001 ונקרא בשם NTV, וב-31 במאי 2004 שינה הערוץ את שמו ל-RTPN.
בשנת 2011 שונה שוב שם הערוץ ל-RTP Information.
RTP3 הוא ערוץ חדשות ומידע, הנקלט בכל רחבי פורטוגל, כולל מדיירה והאיים האזוריים.
בנוסף לפורטוגל, נקלט הערוץ בצרפת, גרמניה, הולנד, לוקסמבורג ושווייץ.
ב-15 באוקטובר 2001 הושק ערוץ NTV, שהיה לערוץ החדשות הפורטוגלי השני ששידר בטלוויזיה בכבלים.
בשנת 2002 הערוץ נרכש על ידי תאגיד השידור של פורטוגל.
לאחר רכישת NTV על ידי RTP בשנת 2002, הערוץ הפך לערוץ הנושאי הראשון של RTP ב-31 במאי 2004.
ב-29 בספטמבר 2008 החל הערוץ לשדר במשך 24 שעות ביממה.
עד אז, שידר הערוץ במהלך שעות הבוקר את שידורי ערוץ החדשות האירופי יורוניוז.
באמצע 2009 התרחבה קליטת שידורי הערוץ, והוא הפך לזמין גם באנגולה ומוזמביק, שתיהן מושבות לשעבר של פורטוגל, ושתיהן דוברות פורטוגזית.
ב-19 בספטמבר 2011 מותג מחדש RTPN בשם RTP Information.
לדברי מנהל חטיבת החדשות של RTP בראיון בחודש מאי באותה שנה, התכנון של RTP היה להפוך את הערוץ למותג החדשות המוביל בפורטוגל "עד סוף 2012".
ב-10 ביולי 2015 מנהל החדשות של RTP, פאולו דנטינו, הודיע כי ערוץ החדשות של RTP ישנה את שמו, בפעם הרביעית.
ב-15 בספטמבר אותה שנה אושר דיווח זה על ידי מנהל התוכניות של RTP, ואמר כי RTP3 יתחיל לפעול ב-5 באוקטובר 2015, והמיתוג מחדש שלו יכלול יצירת תדמית וזהות חדשה.
למרות זאת, בפלטפורמות טלוויזיה רב-ערוצית בתשלום, ממשיכים שני הערוצים לשדר פרסומות, אך במערך ה-DTT הפרסומות מוחלפות בשידור קדימונים.
בוקר טוב פורטוגל - תוכנית המשודרת במקביל לשידורה ב-RTP1 בשעות 6:30-10:00
360° - תוכנית לסיכום היום המשודרת בימים שני עד חמישי בין השעות 21:00-22:00
24 שעות - תוכנית אקטואליה המשודרת בין השעות 00:00-01:00
GPS - תוכנית רכש מ-CNN המשודרת בסופי שבוע
הפוליטיקה השוודית - בשבת בשעה 11:00
שיחת כלכלה - תוכנית דיונים אודות הכלכלה, המשודרת מאז דצמבר 2016 בימי שני בשעה 23:05, 15:20 ו-13:00
שעות יוצאות דופן - בימים שני עד חמישי בשעה 23:30, בימי שבת בשעה 10:00 ובימי ראשון בשעה 14:30.
ספורט 3 - מוסף בתוכניות החדשות
השבוע שעבר עם ג'ון אוליבר - בימי שבת בשעה 18:10-19:00 (התוכנית מיובאת מ-HBO)
RWD-15 הוא מטוס תיור ותובלה קל מתוצרת פולין.
המטוס הגיע לישראל ב-1939 והצטרף לצי המטוסים של חברת התעופה אווירון.
לא נעשה שימוש רב במטוס: בין השנים 1939–1945 הוא היה במחסן של חברת אווירון באשדות יעקב וב-1945 הוכשר לטיסה ועבר לשדה התעופה ברמלה שם היה הבסיס החדש של חברת אווירון.
ב-1946 פינו את שדה התעופה לוד מטייסות קרב הבריטיות והאמריקאיות ואז פעילות המטוס R.W.D-15 עברה ללוד והוא עשה טיסות יומיות בקו לוד-חיפה.
כששירות האוויר הוקם רצו להעביר את המטוס הזה מלוד לשדה דוב והיו לזה כמה סיבות.
קודם כל המטוס פעל תחת העיניים של הבריטים וגם היו קשיי גישה למקום בסביבה ערבית עוינת וסכנה מפני חבלות של פועלים ערבים שעבדו באזור.
בדצמבר 1947 הוטסו כל המטוסים של החברה במבצע ציפורה מלוד לשדה דוב אבל ה־RWD-15 היה בזמן הזה במוסך בשביל שיפוצים ובגלל זה אי אפשר היה להטיס אותו לשדה דב.
בלילה ב-13 באפריל 1948 חדרה קבוצת ערבים לשדה בלוד והעלתה את המטוס הזה באש.
RU11 (ביפנית: の研究大学 11, באנגלית: Research Universities 11, בקיצור: RU11) הוא קונסורציום המורכב מאחת-עשרה אוניברסיטאות מחקר מובילות ביפן; 9 אוניברסיטאות לאומיות ו -2 אוניברסיטאות פרטיות, שהוקם בנובמבר 2009, המחויב לפעילות בקהילה האקדמית הבינלאומית.
יצירת ידע חדש, טכנולוגיה וחדשנות הם המפתח לשמירה על מדינה משגשגת במאה ה-21. התמודדות עם האתגרים החדשים הקיימים ברוב המדינות המתקדמות; תחרות עולמית, הזדקנות האוכלוסייה והירידה בשיעור הילודה, גיוס משאבי אנוש באיכות גבוהה מחו"ל, התחממות כדור הארץ ומחסור במשאבים.
בנקודות אלו אוניברסיטאות הופכות לחשובות בהרבה כ"מקור ידע "ו"בסיס ידע", כאשר אוניברסיטאות מחקריות מקבלות על עצמן את התפקידים האחראיים של משיכת כוח אדם מהשורה הראשונה המייצרות ידע מתקדם ותרבות מגוונת, ותורמות חידושים ופתרונות.
יפן חיבת להיות בעלת אוניברסיטאות מחקר מובילות בעולם כדי לשרוד כנגד התחרות הבינלאומית.
השקעה באוניברסיטאות מחקר ברמה העליונה עוזרת לקדם את התפתחותן של אוניברסיטאות אחרות באמצעות ניידות של משאבי אנוש ומחקרים משותפים ויגביר את רמת ההשכלה הגבוהה ביפן ובכך את החוסן הלאומי.
בשנים האחרונות מדינות אחרות מיקדו את תשומת ליבן בקידום האוניברסיטאות, כמו גם במחקר מדעי וטכנולוגי.
הקונסורציום מתמודד עם תחרות עזה מצד אוניברסיטאות מחקר באזורים אחרים בעולם, כמו אירופה, ארצות הברית, סין, דרום קוריאה וסינגפור במחקר מתקדם, כמו גם בגיוס חוקרים וסטודנטים מחוץ לאותן מדינות.
בהתבסס על מודעות למצב המתואר, RU11 מתמקד בשני היבטים:
דיון במדדים לשיפור, כדי לחזק את אוניברסיטאות המחקר
שיפור שיתוף הפעולה בין אוניברסיטאות המחקר ואיחוד המידע
נשיאי האוניברסיטאות ניפגשים בתדירות שנתית וסגני הנשיאים בתדירות חודשית, מקימים סימפוזיונים, מפרסמים הצהרות והצעות.
RU11 חברה ברשת הגלובלית של אוניברסיטאות מחקר.
הרשת כוללת את הארגונים הבאים: קבוצת ראסל (בריטניה, שבסיסה בלונדון), U15 (אוניברסיטאות בגרמניה) (שבסיסה בעיר פרייבורג), איגוד האוניברסיטאות האמריקאיות (ארצות הברית של אמריקה, שבסיסה בוושינגטון די.
סי.), איגוד אוניברסיטאות המחקר במזרח אסיה (יבשת סין, יפן, דרום קוריאה, הונג קונג וטאיוואן), ליגת C9 (סין), קבוצת השמונה (אוסטרליה, שבסיסה בקנברה), הליגה האירופית לאוניברסיטאות מחקר (אירופה, שבסיסה נמצא בלוון, (יפן) וקבוצת אוניברסיטאות המחקר הקנדי U15, שבסיסה באוטווה.
RU11 הצטרפה לשותפיה ברשת הגלובלית בחתימה על ההצהרות הבאות:
הצהרת חפיי על המאפיינים של אוניברסיטאות מחקר עכשוויות.
הצהרת ליידן על תפקידם של מדעי החברה ומדעי הרוח בנוף המחקר העולמי.
הצהרת שאנגחאי על התפקיד הקריטי של אוניברסיטאות עתירות מחקר במערכות אקולוגיות חדשניות בעולם.
הצהרת טוקיו על הצורך בהשקעות ארוכות ומהותיות בחזית המחקר באוניברסיטאות עתירות מחקר.
הצהרת סורבון על זכויות נתוני מחקר.
שמות האוניברסיטאות (בסוגריים שנת הייסוד):
המכון הטכנולוגי של טוקיו (1881)
RTR-Planeta הוא השירות הבינלאומי של VGTRK, חברת שידור בבעלות המדינה ברוסיה.
זהו ערוץ בינלאומי הזמין ברחבי העולם באמצעות כבלים ולוויין.
למעשה, RTR Planeta היא הספקית היחידה של תוכניות טלוויזיה בשפה הרוסית לאזור אסיה-פסיפיק המכוסה על ידי לוויין AsiaSat 2. כדי להגביר את נגישות התוכן שלו לצופי הערוץ אומץ שימוש בטכנולוגיות חדשות ובשידור באמצעות IPTV, ADSL וברשתות מתקדמות אחרות.
באוקטובר 2009 נוצרה במיוחד גרסה נפרדת של ערוץ הטלוויזיה ששודרה באמצעות לוויין אאוטלסאט 36A לצופי טלוויזיה אוקראינים.
הדבר נעשה מכיוון שב-1 בנובמבר 2008 דרשה מועצת השידור והרדיו האוקראינית כי מפעילי הכבלים (האוקראינים) יסירו את ערוצי הטלוויזיה הרוסיים שלא אימצו את החקיקה האוקראינית מרשימות השידור שלהם.
ההחלטה השפיעה בעיקר על RTR-Planeta, הערוץ הראשון ורשת TV Center.
כמו כן, באותה עת, הוא נבנה על ידי אלקטל ספייס מבוסס על הלוויין Spacebus-3000B2, ששוגר בטיסת הבכורה של רקטת אטלס III.
ב-1 במאי 2010, RTR Planeta חזרה לרשתות הכבלים האוקראיניות.
ב-3 ביוני 2022 הופסקו שידורי הערוץ בשטח האיחוד האירופי.
באפריל 2015 נחסמו שידורי RTR Planeta לשלושה חודשים על ידי ליטא בגלל מה שהיא טענה כתעמולה ועידוד "אלימות והפעלת מלחמה".
נציבות הרדיו והטלוויזיה של ליטא הסבירה כי RTR Planeta מציגה את האוקראינים כאויבי רוסיה ומפגינה בזלזול לשלמותה הטריטוריאלית של אוקראינה.
ב־31 בינואר 2019 נחסמו שידורי RTR Planeta במשך שלושה חודשים בלטביה בגלל העברת "נאומי תעמולה ושנאה, שנחשבו לעודד אלימות".
כמה מנאומי השנאה עודדו את הצופים לתלות אוקראינים בגלל השקפותיהם הפוליטיות.
זו הייתה הפעם השנייה שהערוץ קיבל איסור בלטביה, הפעם הקודמת הייתה בשנת 2016, אז הואשם הערוץ בהפיץ מידע כוזב.
סרגיי פשקוב כתב הערוץ בישראל החל משנת 2003. בעקבות כתבות החד-צדדיות שלו בתחילת מלחמת חרבות ברזל נחתמה עצומה להעמדתו למשפט בארץ.
RU.TV - הוא ערוץ מוזיקה רוסי.
ערוץ זה היא סוג של גרסת וידאו של רוסקויה רדיו.
מאז 18 בינואר 2017, ערוץ RU.TV עבר לתבנית השידור של 16:9 והשיק את גרסת ה-HD
לערוץ RU.TV מספר תדרים משדרים, אנלוגיים בערים רוסיות, והוא אחד הערוצים שבהם נשמרת הפרסומת לאחר כניסתו לתוקף ב -1 בינואר 2015 חוק האוסר פרסומת בערוצי גישה בתשלום.
פרסי המוזיקה הטלוויזיונית RU.TV הוענקו למוזיקאים רוסיים מתחום הפופ מאז 2011. המרכיב העיקרי בטקס פרסי RU.TV הוא הצגת הפרסים הנחשקים - פסלונים בצורת סמובר.
המועמדים ב -16 קטגוריות נקבעים על ידי חבר המושבעים, וההחלטה הסופית מוטלת על הקהל.
למי מהאמנים יש את המעריצים המסורים ביותר, ושיריהם זכו במצעד המדינה וליבם של המעריצים, ידועה רק ביום הטקס.
RWTH אוניברסיטת אאכן היא אוניברסיטה ציבורית הממוקמת באאכן שבגרמניה אשר הוקמה בשנת 1870. זוהי האוניברסיטה הטכנית הגדולה ביותר בגרמניה, עם כ-45,000 סטודנטים.
אוניברסיטת אאכן חברה ב-TU9, חברה בוועידת בתי הספר האירופיים לחינוך ומחקר הנדסי מתקדם וחברה בליגת IDEA.
מבין האישים הבולטים שלמדו באוניברסיטה או עבדו בה ניתן למנות את פטר דביי, וילהלם וין, יוהנס שטארק ופיליפ לנארד.
הרעיון הראשוני להקמת אוניברסיטת אאכן עלה בשנת 1858 על ידי פרידריך השלישי, קיסר גרמניה.
לאחר שנים של מחלוקת על מיקום האוניברסיטה, הלימודים החלו רק ב-10 באוקטובר 1870 במהלך מלחמת צרפת–פרוסיה עם 223 תלמידים ו-32 מורים.
מטרת האוניברסיטה הייתה בעיקר להכשיר מהנדסים שיוכלו לשרת את צורכי המהפכה התעשייתית.
במהלך מלחמת העולם הראשונה אוניברסיטת אאכן נפגעה כתוצאה ממותם של רבים מתלמידיה במלחמה.
במהלך מלחמת העולם השנייה למדו במוסד מספר נמוך של סטודנטים וכ-70% מהמבנים של האוניברסיטה נפגעו.
לאחר סיום המלחמה בשנת 1945 האוניברסיטה התאוששה והתרחבה במהירות.
בסוף שנות ה-60 כבר למדו באוניברסיטה למעלה מ-10,000 סטודנטים.
בתקופה זו כבר הוקמו הפקולטות לרפואה ופילוסופיה.
האוניברסיטה המשיכה לגדול במהירות ובשנת 1980 למדו בה כ-25,000 סטודנטים.
דירוג QS לאוניברסיטאות: מקום 106 (2024)
RTV Slovenija הוא תאגיד השידור הציבורי של סלובניה.
הוא מפעיל ערוצי טלוויזיה ותחנות רדיו.
73% ממימון התאגיד מגיע מאגרת הרדיו והטלוויזיה.
שידורי הרדיו בליובליאנה החלו ב-1 בספטמבר 1928 כשידורי ניסיון ובסוף אוקטובר היה כבר שידור מסחרי.
באפריל 1949 החלו הכנות לשיורי טלוויזיה במסגרת מעבדה.
שידורים רשמיים החלו בנובמבר 1958. באותה תקופה השידור מליובליאנה היה כ-30% מסך השידורים והיתר היה מתחנות אחרות ביוגוסלביה.
בשנת 1960 לראשונה בוצע שידור לחוץ לגבולות המדינה במסדרת שידורי ספורט.
שידורי צבע החלו בשנת 1966. בשנת 1968 החלו שידורי תוכנית החדשות בסלובנית.
בשנת 1993 הארגון התקבל לאיגוד השידור האירופי ומציגי סלובניה החלו להשתתף שתחרות אירוויזיון.
נכון לשנת 2020 משדר השירות ב-3 רשתות רדיו ארציות ו-4 רשתות אזוריות.
בנוסף מופעלות 3 ערוצי טלוויזיה ארציות, ערוץ באיטלקית וסלובנית ו ערוץ בהונגרית וסלובנית ממריבור.
בשנת 1970 ליד הארגון הוקמה חברת תקליטים.
חברה זו פעולת גם כיום ורשומות בה זמרים ולהקות סלובניות לרבות להקת אורלק.
כמו כן ליד התאגיד ועל תקציבו פועלות תזמורת סימפונית וביג בנד.
RTJ4 הוא אלבום האולפן הרביעי של צמד ההיפ הופ האמריקאי ראן דה ג'ולס.
האלבום יצא לאור ב-3 ביוני 2020, על ידי חברות התקליטים ג'ול ראנרס ו-BMG רייטס מנג'מנט, יומיים מוקדם מהמתוכנן, עם מהדורות פיזיות שפורסמו בספטמבר 2020. כמו אלבומיהם הקודמים של הצמד, האלבום יצא לאור להורדה בחינם דרך האתר של הצמד, עם אפשרות לשלם עבורו באמצעות ספקים דיגיטליים אחרים.
האלבום מכיל הופעות אורח של גרג נייס, די ג'יי פרמייר, 2 צ'יינז, פארל ויליאמס, מאוויס סטייפלס, ג'וש הום וזאק דה לה רוחה.
האלבום זכה לשבחים נרחבים ממבקרי המוזיקה והגיע היישר אל המקום העשירי במצעד הבילבורד 200, 38,000 יחידות שקולות לאלבום (מתוכן 30,000 מכירות אלבום טהורות) ובכך הפך לאלבומם הראשון שהגיע לעשירייה הפותחת במצעד.
האלבום נתמך על ידי שלושה סינגלים: "", "Ooh La La" ו-"Just".
Rossi X-ray Timing Explorer (RXTE) היה טלסקופ ששוגר על ידי נאס"א בשנת 1995. הוא כלל מכשירים לביצוע תצפיות בתחום קרני רנטגן ונקרא על שם ברונו רוסי.
החללית שוגרה במסגרת תוכנית אקספלורר - Explorer 69. החללית תפקדה עד לשנת 2012.
המטרה הייתה לבצע תצפיות על מקורות קרני רנטגן בתחום kEv 200 - 2. בכל הקפה היה ניתן לבצע סקר של 70% מהשמיים.
על החללית הותקנו מספר מכשירים:
פעל בתחום kEv 12 - 2. הוא נבנה במכון הטכנולוגי של מסצ'וסטס.
פעל בתחום kEv 250 - 15. הוא נבנה באוניברסיטת קליפורניה בסן דייגו.
פעל בתחום kEv 60 - 2. הוא נבנה במרכז טיסות החלל גודרד.
השיגור בוצע מנמל החלל קייפ קנוורל בעזרת משגר מדגם דלתא 2 ב-30 בדצמבר 1995. תקשורת עם החללית בוצע בעזרת מערכת TDRS.
פאנל סולארי של החללית סיפק כ-800 ו"ט.
לצורכי גיבוי היה ניתן לשמור על החללית נתונים בהיקף של כ-1 גיגהבייט (נתונים של 4 הקפות).
נתונים שהתקבלו מהחללית נוצלו למחקרים בתחומים שונים.
בסך הכול נכתבו מעל ל-3000 מאמרים מדעיים על בסיס הממצאים שהתקבלו.
בין היתר נבנתה מפה מפורטת של מקורות קרני רנטגן.
Radeon היא סדרה של מעבדים גרפיים תוצרת חברת AMD.
הסדרה הושקה בשנת 2000 על ידי חברת ATI, אשר נרכשה על ידי AMD בשנת 2006. קיימות ארבע קבוצות של כרטיסי מסך, הנבדלות בדור ה-DirectX בהם הם תומכות, כמו גם גודל הזיכרון ומהירות המעבד.
המותג נקרא ATI Radeon עד אוגוסט 2010.
סדרת כרטיסי Radeon היא סדרת ההמשך של סדרה קדומה יותר של ATI, סדרת Rage.
מאז יציאת הכרטיסים הראשונים בסדרה בשנת 2000, עברה הסדרה מספר גלגולים ותהפוכות, וניתן לחלק את הכרטיסים שבה לארבעה דורות: דור ה-Fixed-pipeline, דור ה-TeraScale עם מודל ההצללה המאוחד, דור ה-Graphics Core Next, והדור הנוכחי הוא דור ה-RDNA.
לאורך תולדות הסדרה, ATI פיתחה ומימשה מגוון טכנולוגיות ששווקו עם המעבדים הגרפיים בסדרה, ביניהן: CrossFire ליצירת מערך כרטיסי מסך הפועלים במקביל, Eyefinity לתמיכה בחיבור מספר התקני תצוגה לכרטיס יחיד, ועוד.
עד 2010, כרטיסי המסך בסדרה שווקו תחת המותג "ATI Radeon".
עם יציאת סדרת HD 6000 בשנת 2011, AMD החליטה להתחיל לשווק את כרטיסי המסך תחת המותג "AMD Radeon", וכך הם משווקים עד עצם היום הזה.
ב-11 בספטמבר 2015, חטיבת המעבדים הגרפיים של AMD נפרדה חלקית מ-AMD תחת השם "Radeon Technologies Group".
AMD כבר לא משווקת כרטיסי מסך של Radeon בעצמה.
במקום זה, החברה מוכרת מעבדים גרפיים של Radeon לחברות צד שלישי, שבונים ומוכרים כרטיסים מבוססי Radeon לציבור הרחב.
בעוד שחלקן (כ-Sapphire ו-HIS) מייצרות כרטיסים רק עבור AMD, חלקן מייצרות כרטיסים גם עבור סדרת GeForce המתחרה של נוידיה.
כרטיסים לשוק הנמוך: Radeon 7000, LE, VE
כרטיסים לשוק הביניים: Radeon 7200 SDR, 7200 DDR
כרטיסים לשוק המקצועני: Radeon 7500
כרטיסים לשוק הנמוך: Radeon 9200 SE, 9250
כרטיסים לשוק הביניים: Radeon 9000, 9200
כרטיסים לשוק הגבוה: Radeon 8500 LE, 9100
כרטיסים לשוק המקצועני: Radeon 8500
כרטיס המסך הראשון של דור DirectX 8 הוא ה-Radeon 8500, שיצא לאור יחד עם ה-Radeon 8500LE (מאוחר יותר שונה שמו ל-Radeon 9100).
ביצועיו של ה-Radeon 8500 היו טובים במעט מ-GeForce 3 של החברה המתחרה, ובדומה לו, כלל אף הוא יחידות הצללה נוסף על ארבעת ערוצי הפיקסל.
הגרסה הבאה בסדרה, ה-Radeon 8500XT, הייתה מוכנה ככל הנראה להתחרות ב-GeForce 4, אולם אנשי ATI החליטו לוותר עליו ולהתחיל לתכנן ולייצור את הדור הבא של המעבדים הגרפיים.
כרטיס המסך הבא, Radeon 9000, הווה גרסה בסיסית של Radeon 8500 בשילוב מספר שיפורים המצויים בגרסת ה-XT.
זו הייתה הגרסה שהתחרתה עם הכרטיס GeForce 4 MX440, ובניגוד אליו, תמך באופן מלא ב-DirectX 8.1 בעוד שהכרטיס המקביל של נוידיה היה למעשה גרסה "מחודשת" של GeForce 2 MX.
כרטיסים לשוק הגבוה: Radeon 9700
כרטיסים לשוק המקצועני: Radeon 9800
כרטיסי סדרה זו היו הראשונים שתמכו ב-DirectX 9. המעבד הגרפי הראשון של דור ה-0.DirectX 9 היה ה-Radeon 9700 Pro שיצא לחנויות באוגוסט 2002. לאחר חודשים מספר יצא Radeon 9700 שהיה חלש יותר מגרסת ה-PRO כיוון שמהירות הזיכרון והליבה שלו היו איטיים יותר.
היתרון של Radeon 9700 על כרטיס הגרפיקה של המתחרה היה התמיכה המלאה בטכנולוגיית Flip-chip pin grid array שאפשרה קירור יותר טוב של שבב הזיכרון, מה שהביא את ATI לייצר מעבדים גרפיים בעלי מהירות שעון גבוהה יותר.
לאחר מכן יצאו לאור ה-Radeon 9500PRO וה-Radeon 9500. לגרסת ה-9700PRO היה פי שניים זיכרון מחשב לעומת ה-9500PRO.
תקופת הייצור של Radeon 9500 הייתה קצרה מאוד.
בתחילת 2003 החליף ה-Radeon 9800 את Radeon 9700, עם ליבה חזקה יותר.
שהמשך השנה יצאו ה-XT וה-PRO, שניהם עם כמות גדולה יותר של זיכרון VRAM וליבה חזקה יותר.
סדרה זו נחשבה למוצלחת בהרבה מסדרת 4, ואף סדרת ההמשך - סדרת FX של נוידיה, ונחשבת עד היום לאחת מפריצות הדרך הגדולות בתחום המעבדים הגרפיים, יחד עם כרטיסי Voodoo של 3dfx ו-GeForce 256 של נוידיה.
חלק מכרטיסי הסדרה יצאו מאוחר יותר עם ממשק חיבור PCI Express, ושווקו בזול יחד עם כרטיסי סדרת R400 המתקדמת יותר.
כרטיסים לשוק הביניים: Radeon X700, X740
כרטיסים לשוק הגבוה: Radeon X800
כרטיסים לשוק המקצועני: Radeon X850
סדרה זו היא הראשונה להשתמש בממשק החיבור PCI Express החדיש, שלימים יחליף את ממשק ה-AGP שהיה מקובל עד כה.
כרטיס המסך הראשון שיצא מסדרה זו הוא ה-Radeon x800. כרטיס מסך זה השתמש בזיכרון GDDR3. חודש לאחר יציאת ה-x800, הוציאה חברת ATI את ה-X300 וה-X600, כרטיסי מסך עם ביצועים טובים יותר מ-Radeon 9600, אך השתמשו באותה הארכיטקטורה בה השתמשה הסדרה הקודמת.
עבודה עם חברת מיקרוסופט אפשרה ל-ATI להכניס מקצה שיפורים במימוש טכנולוגיית המצללים שבכרטיסי הסדרה.
כרטיסים לשוק הנמוך: Radeon X1300, X1550
כרטיסים לשוק הביניים: Radeon X1650, X1600
כרטיסים לשוק הגבוה: Radeon X1800, X1900
כרטיסים לשוק המקצועני: Radeon X1950
כרטיסים אלו הציגו תמיכה ב-DirectX 9.0c באופן מלא וכן בגרסתו השלישית של מודל ההצללה, נוסף על שיפורים רבים בחישובי נקודה צפה אשר הכרחיים עבור High-dynamic-range rendering, וכן עבור החלקת קצוות.
סדרה זו התחלקה לשני חלקים: סדרת R520 שיוצרה בליתוגרפיית ייצור של 90 ננומטר, וסדרת R580 החדשה יותר בליתוגרפיה של 80 ננומטר.
כרטיסים לשוק הנמוך: Radeon HD 2350, 2400
כרטיסים לשוק הביניים: Radeon HD 2600
כרטיסים לשוק הגבוה: Radeon HD 2900
ביוני 2007 (אחרי הרבה עיכובים ודחיות בתאריכי ההשקה) כרטיסי הHD2000, שהשתמשו בארכיטקטורה החדשנית TeraScale, יצאו לאור.
הסדרה נחשבה לאכזבה כיוון שכרטיסיה הם לא הצליחו להתמודד מול כרטיסי סדרת 8 של NVIDIA (שיצאו כשנה לפני), למרות שאף הם תמכו ב-DirectX 10, ובדומה אליהם, גם הם הציגו תמיכה במודל ההצללה המאוחד - בו מוקצים אותם המשאבים לרינדור ההצללה בקצוות (vertex) ובפיקסלים (pixel/fragments) באותו הרכיב.
כרטיסים לשוק הביניים: Radeon HD 3650
זמן קצר לאחר יציאת סדרת 2000, AMD הכריזו על המעבד הגרפי RV670, שהתגלה כמעבד הגרפי של סדרת HD3800. סדרה זו נחשבה לגלגל ההצלה של ATI ויצאו כשהמלאי של ה-8800GT אזל ו-NVIDIA לא עמדה בקצב הביקוש, וה3850 הצליח לספק ביצועים טובים יותר יחסית למחיר השיווק ההתחלתי.
סדרה זו כללה לראשונה כרטיסים דו-ליבתיים, כאשר שתי הליבות ישבו על אותו הכרטיס האלקטרוני והיו מחוברות זו לזו באמצעות טכנולוגיית CrossFire.
סדרה זו התבססה על סדרת R600 וכללה שיפורים רבים וביניהם הוספת מעבדי הזרמה רבים יותר ואף תמיכה בזכרונות VRAM מסוג GDDR5 בכרטיסים המתקדמים יותר.
AMD עיצבה מחדש את ארכיטקטורת הכרטיסים הדו ליבתיים כך שיהיו יעילים יותר וחסכוניים יותר באנרגיה.
סדרה זו כללה את הכרטיס האחרון שתמך בממשק AGP (הכרטיס HD4650).
יחד עם כרטיסים בודדים מסדרה 3000, כרטיסים אלו כרטיסי ה-AGP היחידים שתומכים ב-DirectX 10. (נוידיה נטשה לחלוטין טכנולוגיה זו אחרי סדרת 7, שתמכה ב-DirectX 9)
כרטיסים לשוק המקצועני: Radeon HD 5970
כרטיסים לשוק המקצועני: Radeon HD 6990
כרטיסי סדרת 6900 היוו את הדור השלישי של TeraScale.
כרטיסי סדרה זו אף הם תמכו ב-DirectX 11, היוו שיפור כללי לסדרת 5000, והיו הכרטיסים הראשונים בסדרת Radeon ששווקו תחת המותג AMD, יותר מ-4 שנים לאחר רכישת המותג מ-ATI.
כרטיסים לשוק המקצועני: Radeon HD 7990
כרטיסים אלו היו הכרטיסים הראשונים שהשתמשו בארכיטקטורה החדשנית של AMD, ארכיטקטורת Graphics Core Next או GCN, בליתוגרפיית ייצור של 28 ננומטר.
טכנולוגיה זו הציגה ביצועים טובים יותר בחישובי נקודה צפה, כמעט כפליים מביצועי הסדרה הקודמת.
כרטיסי סדרת HD 8000 היו זהים לכרטיסי סדרת 7000, אך שווקו בתצורת OEM בלבד.
הדור השני של ליבות GCN, שהציגו לראשונה טכנולוגיה בשם TrueAudio שבמסגרתה הוכלל במעבדים הגרפיים גם יחידת עיבוד נפרדת לאותות קול .
כרטיסים אלו זכו לעלייה משמעותית בפופולריות במהלך 2014 עקב היתרון הגדול שהיה להם בכריית מטבעות דיגיטליים לעומת המתחרים.
כרטיסי המסך מסדרה זו, (ובמידה פחותה גם בסדרת RX 300), מותגו בצורה שבה יהיה קל יותר להבחין בין כרטיס מקצועי לכרטיס זול: כרטיסים עם התחילית R5 יציינו שמדובר בכרטיס לשוק הנמוך, R7 לשוק הביניים ו-R9 לשוק הגבוה והמקצועי.
הדור השלישי של ליבות GCN, ונועדו להתחרות ישירות עם סדרה 900 של GeForce.
זיכרון ה-VRAM של כרטיסי השוק הגבוה היה גדול פי 2 לעומת מקביליהם מסדרה 900 (8 גיגה בייט לעומת 4 אצל נוידיה).
סדרה זו הציגה לראשונה כרטיסים שכללו זיכרון VRAM בטכנולוגיית HBM, בעלת רוחב פס של 4096 סיביות לעומת רוחב הפס המרבי של זכרונות GDDR5 שהוצגו בסדרה, 512 סיביות.
הכרטיס החזק ביותר בסדרה, Radeon Pro Duo, היה הראשון שמותג גם ככרטיס לתחנות עבודה מקצועיות ולא רק לגיימרים, ולמעשה היווה את הבסיס לסדרת Radeon Pro המקצועית, שלימים תחליף את סדרת FirePro.
כרטיסים לשוק הנמוך: Radeon RX 460
כרטיסים לשוק הביניים: Radeon RX 470, RX 480
הדור הרביעי של ארכיטקטורת GCN, בליתוגרפיית ייצור של 14 ננומטר מבית סמסונג, שיצאה תחת שם הקוד "פולריס".
AMD שחררה סדרה זו כדי להציף את שוק הביניים, עם הכרטיס RX 480 ששווק עם 8GB זיכרון VRAM והיה זול וחסכוני יותר הן יחסית לכרטיסי הסדרה הקודמת והן יחסית לכרטיסים מקבילים של המתחרים, ובד בבד החלה את העבודה על ארכיטקטורת Vega החדישה יותר, לשוק הגבוה.
כרטיסים לשוק הנמוך: Radeon RX 550, RX 560
סדרה זו מהווה שיפור כללי בביצועים ובחסכון באנרגיה לעומת סדרה 400. כמו כן, בחלק מהמעבדים הגרפיים של סדרה זו ניתן לראות מעבר לליתוגרפיית ייצור של 12 ננומטר.
כרטיסים לשוק המקצועני: Radeon VII
המעבדים הגרפיים של סדרה זו השתייכו לארכיטקטורה חדשנית בשם Vega, ומהווה את הדור החמישי של GCN.
עקב הכישלון היחסי של סדרת Vega, החליטה AMD לשנות כיוון ולעבוד על ארכיטקטורה חדשה בשם RDNA.
יחידות העיבוד של המעבדים הגרפיים בסדרה זו, שיוצרו בליתוגרפיית ייצור של 7 ננומטר, תוכננו לספק יעילות עיבוד גבוהה יותר וביצוע מספר גבוה יותר של הוראות ליחידת שעון, ובנוסף לכך, כרטיסי הסדרה תמכו ברכיבי זיכרון מסוג GDDR6, בדומה לכרטיסי השוק הגבוה של המתחרה נוידיה.
כרטיסים לשוק המקצועני: RX 6850M XT, RX 6900 XT
גרסאות חזקות יותר של כרטיסי סדרה 5000 יצאו במהלך נובמבר 2020 תחת סדרת 6000. הכרטיסים האלו משתמשים בדור השני של ארכיטקטורת RDNA.
סדרה זו נועדה להתחרות ישירות בסדרת 3000 של נוידיה, והיא הראשונה לכלול תמיכה בניתוב קרניים בזמן אמת.
בדומה לסדרת 3000, גם כרטיסי סדרה זו סבלו מבעיות זמינות בעקבות המשבר בזמינות השבבים שהחל ב-2020 בעקבות מגפת הקורונה והביקוש ההולך וגובר למטבעות קריפטוגרפיים.
ב-7 באוגוסט 2011 הרחיבה AMD את מותג ה-Radeon לתחום זיכרונות ה-RAM.
זיכרונות אלו פונים לשוק הגיימרים ומשתמשים בטכנולוגיית DDR3.
Radiosity הוא אלגוריתם בתחום הגרפיקה הממוחשבת למידול תאורה כוללת לסצנה שנוצרה באמצעות מחשב.
שלא כמו אלגוריתמים למעקב אחרי קרניים, שעוקבים אחרי כל מסלולי קרני האור, Radiosity טיפוסי לוקח בחשבון רק מסלולים המוחזרים באופן עקיף או ישיר מעצמים שונים בסצנה עד שהן מגיעות אל המצלמה.
דוגמה לקרני אור שאינן נלקחות בחשבון הן קרני אור שעוברות דרך חומרים שקופים.
כשיטה לרנדור תמונות גרפיות, Radiosity הוצג לראשונה ב-1984 על ידי החוקרים C.
Battaile מאוניברסיטת קורנל במאמרם "מידול האינטראקציה של האור בין משטחים דיפוסים", אולם השיטה התאורטית הייתה בשימוש הנדסי לפתרון בעיות התחממות עוד משנות ה-50 של המאה ה-20.
"Radar" (בעברית: "מכ"ם") הוא שיר של זמרת הפופ האמריקאית בריטני ספירס שנכלל באלבום החמישי שלה, Blackout, וכרצועת בונוס באלבום השישי שלה, Circus.
ב-22 ביוני 2009, הכריזה ספירס על הוצאת השיר כסינגל הרביעי מתוך האלבום Circus.
הקליפ צולם ב-27–28 במאי 2009 בחוות סוסים בצפון סנטה ברברה קליפורניה.
בקליפ ספירס משתמשת במכשיר GPS כדי לבדוק את מיקומה של חוות הסוסים ולאחר מכן יוצאת ממכוניתה.
שם מחכה לה בן זוגה גבר נאה - רוכב סוסים.
ספירס נראית מאוכזבת או ממורמרת מרגע שהגיעה, ולכן מעניק לה בן זוגה שרשרת יהלומים כדי לעודד את מצב רוחה.
עובר יום ומגיע מרוץ סוסים גדול שבו מתחרה בן זוגה של ספירס.
היא מגיעה כדי לעודדו, אך מאבדת עניין במהירות ו"שמה עין" על בחור חדש שנמצא באזור, רוכב סוסים מהקבוצה המתמודדת כנגד הקבוצה של בן זוגה של ספירס.
ספירס עוזבת את התחרות ומסמנת לאותו בחור לבוא אחריה לתוך האחוזה.
בן זוגה של ספירס זוכה בתחרות ומסתובב כדי לראותה ורואה שהיא נעלמה, והולך לחפש אותה בתוך האחוזה.
בינתיים ספירס ואהובה החדש מתנשקים באחוזה, מרגישים בבואו של בן זוגה של ספירס ובורחים.
מאחוריה משאירה ספירס את שרשרת היהלומים שנתן לה בן זוגה בתחילת הקליפ.
כשבן זוגה של ספירס מגיע לאחוזה ורואה את השרשרת על הרצפה, הוא מבין מה קרה וצורח בעצבנות.
הקליפ מסתיים בכך שבריטני ספירס ואהובה החדש מהלכים לעבר השקיעה על גבעה באחו.
ספירס היא הפרזנטורית של חברת הבגדים Candie's ולכן לאורך כל הקליפ היא לבושה בבגדים של החברה.
במאי הקליפ הוא דייב מאיירס אשר עבד איתה בעבר על הקליפים של Boys, Lucky ו-Outrageous.
בעוד השיר קיבל בעיקר ביקורות חיוביות, הווידאו קיבל ביקורות מעורבות.
הסינגל זכה להצלחה נמוכה בלבד.
השיר נכנס למקום ה-46 באוסטרליה ובריטניה ונחשב לסינגל הכי כושל של ספירס.
בשוודיה וישראל הגיע למקום השמיני והרביעי בהתאמה, ובארצות הברית הגיע השיר למקום ה-88 וזכה ל-480,000 הורדות דיגיטליות.
Radio:Active (מוקלד כ Radio:ACTIVE) הוא אלבום האולפן הרביעי של להקת הפופ-פאנק הבריטית מקפליי, הוא גם אלבומם הראשון בחברת התקליטים החדשה שלהם, Super Records אחרי שעזבו את Island Records.
הסינגל הראשון מתוך האלבום הוא "One for the Radio".
ב-24 ביוני 2008, מקפליי הצהירה כי תחלק עותקים חינם של האלבום Radio:Active עם העיתון The Mail on Sunday ב-20 ביולי 2008, עם יציאת גרסת הדלוקס לחנויות ב-22 בספטמבר 2008, ממש לאחר יציאת הסינגל השני מתוך האלבום ב-15 בספטמבר 2008.גרסת הדלוקס כוללת שירי בונוס, DVD וחוברת מצורפת עם מילות השירים ועוד.
"Lies", אחד מהשירים במהדורת הדלוקס של האלבום Radio:Active, הוא הסינגל השני מתוך האלבום.
הסינגל השלישי מתוך האלבום הוא "Do Ya", שיצא לאור ב-23 בנובמבר 2008.
ב-28 בדצמבר 2008 הופצה בממלכה המאוחדת גרסת דיסק יחיד של האלבום, הכוללת את כל האלבום מלבד ה־DVD והחוברת המצורפת לאלבום.
המהדורה החליפה את גרסת הדלוקס הרגילה בחנויות.
סינגלים מהאלבום, על פי החלטת סופר רקורדס, יופצו בעטיפות קרטון ניתנות למחזור, במקום עטיפות פלסטיק רגילות.
במהדורה היפנית יש 3 עטיפות שונות לאלבום.
ובנוסף 3 גרסאות שונות של שירי הבונוס ודיסק DVD שונה.
השירים "Lies" ו"Do Ya" מופיעים בפסקול של אופרת סבון אמריקאית
"Do Ya" (גרסה אקוסטית) - 2:56(יפן, בונוס לגרסת Woolworths)
"Falling in Love" (גרסה אקוסטית) - 4:09 (יפן, בונוס לגרסת Woolworths)
"POV" (גרסה אקוסטית) - 3:57 (יפן, בונוס לגרסת Woolworths)
מהדורת דלוקס - DVD - (רק בממלכה המאוחדת ואירלנד)
חלק 2 - מאחורי הקלעים עם מקפליי - קידום Radio:Active קיץ 2008
חלק 3 - מקפליי בברזיל
הפצה יפנית ראשונה של הדיסק וה־DVD (עטיפה סגולה)
קידום Radio:Active -בדרך עם מקפליי
הגרסה היפנית הרגילה (עטיפה כחולה)
קידום Radio:Active - בדרך עם מקפליי
גרסת הדיסק הרגילה היפנית (עטיפה ירוקה)
אזור תאריך חברת תקליטים פורמטiTunes21 בספטמבר 2008Super Recordsהורדה דיגיטליתהממלכה המאוחדת22 בספטמבר 2008Super RecordsCD+DVD, CD, הורדה דיגיטליתאירלנד22 בספטמבר 2008Super RecordsCD+DVD, CD, הורדה דיגיטליתברזיל27 באוקטובר 2008EMI ברזילCD, DVD, הורדה דיגיטליתיפן 11 בפברואר 2009Avex Trax CD+DVD, CD, digital downloadמקסיקו, ארגנטינה, קולומביה18 במאי 2009EMI CD, הורדה דיגיטליתשאר אמריקה הלטיניתמאי 2009EMICD